recursal/SuperWikiNEXT-32B huggingface dataset:
**மண்ணடுக்காய்வு** என்பது தொல்லியலில் அகழ்ந்தெடுக்கப்படும் தொல்பொருள் கிடைக்கும் மணற்பாலத்தின் ஆழத்தைக் கொண்டு தொல்பொருட்களின் காலத்தைக் கணிக்கும் முறையாகும். கதிரியக்கக்கரிமக் காலக்கணிப்பும் மண்ணடுக்காய்வும் தொல்லியலில் காலக்கணிப்பின் போது அதிகம் பின்பற்றப்படும் முறையாகும்.

மண்ணடுக்குகள்
-------------

ஏதென்சு நகரில் செய்யப்பட்ட அகழாய்வில் காணப்படும் மண்ணடுக்குகளின் தோற்றம்
பழங்கால மக்கள் வாழ்ந்த இடங்களில் பல்வேறு காலகட்டங்களில் ஏற்படும் சுற்றுச்சுழல் தன்மைகளுக்கு ஏற்ப மண்ணின் நிறமும் குணங்களும் மாறுபடும். இதனால் முந்தைய காலங்களில் இருந்த மண் பரப்பிற்கும் பிந்தைய காலத்தில் இருந்த மண் பரப்பிற்கும் மாறுபாடுகள் ஏற்படுகிறது. இந்த மண்பரப்புகள் ஒன்றன் மேல் ஒன்றாக படிவதால் மண்ணடுக்குகள் உருவாகின்றன. இம்மணடுக்குகளை அகழாய்வு செய்யும் போது அகழ்குழியில் உள்ள சுவர்களில் மண்ணடுக்குகள் காணப்படுகின்றன. (படம்) இதில் காணப்படும் மண்ணடுக்குகளின் தன்மையோடு அதன் சுற்று வட்டாரத்தில் கிடைக்கும் தொல்பொருட்கள் கிடைத்த மண்ணடுக்கையும் ஒப்பிட்டு ஆராய்ந்து தொல்பொருளின் காலத்தை தொல்லியல் வல்லுநர்கள் கண்டறிவர்.

காலம் கணிக்கும் முறை
--------------------

படத்தில் காட்டப்பட்ட மண்ணடுக்குகளில் தொல்பொருள் கீழுள்ள மண்ணடுக்கில் காணப்படும் எனில் அத்தொல்பொருள் காலத்தால் மிகவும் முற்பட்டது. நடு அடுக்கில் கிடைக்கும் தொல்பொருட்கள் காலத்தால் சிறிது முற்பட்டது. மேலுள்ள மண்ணடுக்கில் கிடைப்பவை காலத்தால் பிற்பட்டது. மூன்று மண்ணடுக்கிலுமே காணப்படும் பொருட்களாஇருப்பின், அப்பொருட்கள் தொடர்ச்சியாக பயன்பாட்டில் இருந்ததுடன் அப்பொருட்களை பயன்படுத்திய சமூகமும் அங்கு பலகாலம் இருந்ததாக கணிக்கப்படும். இவற்றின் காலத்தை சரியாக வரையறை செய்ய பின்வரும் இரண்டு முறைகளை தொல்லியல் வல்லுநர்கள் பின்பற்றுகின்றனர்.

### சார்பற்ற மண்ணடுக்காய்வு

இந்த ஆய்வு முறையில் கிடைக்கும் தொல்பொருளின் மண்ணடுக்கு கிடைக்கும் ஆழத்தைக் கொண்டு அதன் காலத்தை கணிப்பர். எடுத்துக்கட்டுக்கு ஒரு தொல்பொருள் அகழாய்வில் பத்து அடி ஆழத்தில் கிடைக்கிறது. ஒரு அடி ஆழத்திற்கு 50 ஆண்டுகள் என வைத்துக் கொண்டால் பத்து அடிகளுக்கு 500 ஆண்டுகள் எனக் கணிக்கப்படும். ஆனால் இம்முறையில் அடிக்கு இத்தனை ஆண்டுகள் என கணிப்பதில் பல பிழைகள் வரக்கூடும். அதை சார்பற்ற மண்ணடுக்காய்வு முறைகளின் மூலம் சரிபடுத்துகின்றனர்.

### சார்புடைய மண்ணடுக்காய்வு

மூலம்
-----

1. ந. அதியமான் (2005). *கடல்சார் தொல்லியல்*. தஞ்சாவூர்: தமிழ்ப் பல்கலைக்கழகம், தஞ்சாவூர். பக். (198-199). </ref>

மேற்கோள்களும் குறிப்புகளும்
---------------------------

1. ↑

உசாத்துணைகள்
------------

* Harris, E. C. (1989) *Principles of Archaeological Stratigraphy, 2nd Edition*. Academic Press: London and San Diego. ISBN 0-12-326651-3
* A. Carandini, *Storie dalla terra. Manuale di scavo archeologico*, Torino, Einaudi, 1991
**டங்ஸ்டன் எஃகு** என்பது டங்ஸ்டனை அதன் கலப்புலோக இயைபில் ஒன்றாகக் கொண்டிருக்கும் எஃகு ஆகும். இவ்வாறான கலப்புலோகமானது பெரும்பாலும் இந்த தனிமத்தின் முன்னிலையிலிருந்து பெறப்பட்ட பண்புகளைக் (கலப்புலோகத்தில் உள்ள வேறு எந்த ஒரு தனிமத்தை விடவும்) கொண்டுள்ளது. பொதுவான உலோகக்கலவைகள் எடையால் 2% முதல் 18% டங்ஸ்டனையும் சிறிய அளவிலான மாலிப்டினம் மற்றும் வனேடியம் ஆகியவற்றையும் கொண்டுள்ளன. இவ்வகையான கலப்புலோகங்கள் குறிப்பிடத்தக்க அளவு வெப்பம், அரிமானம் மற்றும் குறைவான தேய்மானம் கொண்டதாக இருக்கின்றன. எஃகு கலப்புலோகத்தை உருவாக்கப் பயன்படுத்தப்படும் மிகப் பழமையான தனிமக்கூறுகளில் டங்ஸ்டனும் ஒன்றாகும். இது மிகவும் கடினமான கார்பைடு மற்றும் இரும்பு டங்ஸ்டைட்டை உருவாக்குகிறது. இருப்பினும், அதிக அளவிலான டங்ஸ்டன் உள்ளடக்கமானது உடையக்கூடிய தன்மையை ஏற்படுத்துகிறது. வளையக்கூடிய தன்மைக்குப் பதிலாக உடையும் தன்மையை உண்டாக்குகிறது. அனைத்து டங்ஸ்டன் எஃகுகளுக்கான SAE குறியீடு 7XXX வடிவத்தில் 7 என்ற எண்ணிலிருந்து தொடங்கி நான்கு எண்களைக் கொண்டுள்ளது.

மீ நுண் துளை உளிகள், நீண்ட ஆயுள் உடைய சுய-கூர்மைப்படுத்தும், சுழலும் வெட்டும் கத்திகள் மற்றும் ஏவுகலன் பொறி முனைகள் போன்ற பல பயன்பாடுகளுக்கு டங்ஸ்டன் எஃகு பயன்படுத்தப்படுகிறது.

குறிப்புகள்
-----------

1. ↑  Mel Schwartz (2002-04-29). *Encyclopedia of Materials, Parts and Finishes, Second Edition*. CRC Press. .
**டச் ஸ்டோன்** என்பது ஷேக்ஸ்பியரின் ஆஸ் யூ லைக் இட் நாடகத்தில் வரும் ஒரு கற்பனை கதாபாத்திரமாகும்.

நாடக பாத்திரம்
--------------

டச் ஸ்டோன் என்பது ட்யுக் ஃபெட்ரிக்கின் (Duke Frederick) அரசவை கோமாளி கதாபாத்திரம் ஆகும். நாடகம் முழுவதும் அவன் மற்ற கதாபாத்திரங்களை பற்றி கூறிக்கொண்டே இருப்பது நாடகத்தை நன்கு புரிந்து கொள்ள உதவுகிறது. அட்ரே (Audrey) என்னும் பெண்ணுடன் டச் ஸ்டோன் காதலில் விழுந்துவிடுகிறான். அதே நகரத்தை சேர்ந்த வில்லியம் (William) என்பவன் அட்ரேவை தவறான வழிகளில் அடைய நிறைய முயற்சிக்கிறான். ஆனால் டச் ஸ்டொனால் மிரட்டி விரட்டப்படுகிறான். டச் ஸ்டோன் அட்ரேவை மனந்தாலும் ஒரு கணிப்பு அவர்கள் உறவை நெருக்கமானதாக ஆக்கவில்லை. அட்ரே டச் ஸ்டோனுடன் உண்மையான காதலுடன் இருக்க வில்லை. அவள் வெறும் பட்டிக்காட்டு பெண்ணாகவே இருந்தாள். சீலியாவின் (celia) பாதுகாப்பிற்காகவும் அவளின் வசதிக்காகவும் டச் ஸ்டோன் காட்டில் பின்தொடர்ந்து செல்வது அவனது பாத்திரம் சுயநலமில்லாததாக காட்டுகிறது.

**The fool doth think he is wise, but the wise man knows himself to be a fool**.
ரோசலின்டும் (Rosalind) சீலியாவும் நகைச்சுவையாக அவனை இயற்கையான கோமாளி என்று கூறியிருந்தாலும் டச் ஸ்டோன் தன்னை ஒரு அறிவாளியாகவே எண்ணிக் கொண்டான். (" fortune makes nature's natural the cutter-off of nature wit" and "hath sent this natural for our whetstone") அடிக்கடி அவனது புத்திசாலித்தனத்தைக் காட்ட அறிவார்ந்த கருத்துக்களின் மூலம் முயற்சிப்பான்.

  

டச் ஸ்டோன் அவனை ஆவிட் உடன் ஒப்பிட்டுக்கொள்வான். டச் ஸ்டோன் என்ற வார்த்தை ஆர்தர் கோல்டிங் (Arthur Golding) என்பவரது 1575 ஆம் ஆண்டு இரண்டாம் புத்தகத்தின் மொழிபெயர்ப்பில் இருந்து தோன்றியது. அதில் மெர்குரி (Mercury) தந்திரமாக அப்பலோவின் (Apollo) கால்நடைகளை திருடி வைத்துக் கொண்டு பேட்டஸ் (Battus) இடம் கால்நடைகள் எங்கே என கேட்டு அவனை தண்டிக்க டச்ஸ்டோனாக மாற்றி விடுகிறான்.

  

ஷேக்ஸ்பியரின் கோமாளிகளில், டேவிட் வில்ஸ் (David Wiles) அறிவுறுத்திய படி ராபர்ட் ஆர்மின் (Robert Armin) ஆஸ் யு லைக் இட் முதல் நாடகத்தில் (p145) டச் ஸ்டோனாக நடித்தார். ஆர்மின் டச் ஸ்டோனாக 1599 ல் நடித்ததில் இருந்து அரசவை கோமாளிக்களின் கதாபாத்திரங்களின் தொடக்கமாக அது அமைந்தது. இந்த கதாபாத்திரங்கள் முந்தைய கோமாளி பாத்திரங்களை விட மாறுபட்டிருந்தது. முந்தய கோமாளிகள் வெறும் கைக்கூலிகளாக மட்டுமே இருந்தனர்.

மேற்கோள்கள்
-----------

1. ↑  Stephen J. Lynch, *As You Like it: A Guide to the Play*, Greenwood: 2013, p. 46-47
2. ↑  Sujata Iyengar, ed. *Shakespeare's Medical Language: A Dictionary*, Bloomsbury, 2014, 'natural'.

நூல்
----

* Wiles, David. *Shakespeare's Clown*. Cambridge: கேம்பிறிட்ஜ் பல்கலைக்கழகப் பதிப்பகம். 1987, ISBN 9780521673341.
பிர்லா கோளரங்கம்
**பிர்லா கோளரங்கம்** (Birla planetarium) சென்னை, கோட்டூர்புரத்தில் அமைந்துள்ள பெரியார் அறிவியல் மற்றும் தொழில்நுட்ப மைய வளாகத்தில் அமைந்துள்ள இந்தகோளரங்கத்தில் 500 கலைக்கூடங்கள் கொண்ட எட்டு அரங்கங்கள், இயற்பியல், எலெக்ட்ரானிக்ஸ் மற்றும் கம்யூனிகேஷன், எரிசக்தி, வாழ்க்கை அறிவியல், கண்டுபிடிப்புகள், போக்குவரத்து, சர்வதேச குழந்தைகள் மற்றும் பொம்மைப் பொருட்கள் விஞ்ஞானம் ஆகியவற்றையும் கொண்டுள்ளது.

அமைவிடம்
--------

பெரியார் விஞ்ஞானம் மற்றும் தொழில்நுட்ப மைய வளாகத்தில் அமைந்துள்ள பிர்லா கோளரங்கம்
பிர்லா கோளரங்கமானது எண் 4, காந்தி மண்டபம் சாலை, கோட்டூர்புரம் பெரியார் விஞ்ஞானம் மற்றும் தொழில்நுட்ப மைய வளாகத்தில் அமைந்துள்ளது. கிண்டி தேசிய பூங்கா அருகே உள்ளது. சென்னை ஐ.ஐ.டி, அடையார் புற்றுநோய் மருத்துவமனை, அண்ணா பல்கலைக்கழகம், அண்ணா  நூலகம் போன்றவைகள் இதன் அருகே உள்ளன .

அம்சங்கள்
---------

பத்தாம் ஐந்தாண்டுத் திட்டத்தில் (2002-2007) பெரியார் விஞ்ஞானம் மற்றும் தொழில்நுட்ப மையம் மற்றும் பி. எம். பிர்லா பிளானட்டேரியம் ஆகியவற்றிற்காக முன்மொழியப்பட்ட மொத்த செலவு 6.4 மில்லியன் ஆகும்.

அறிவியல் பூங்காவில் ஒரு ஏவூர்தி மாதிரி
2009 ல் இந்தியாவிலேயே முதன்முதலாக 360 கோண வான திரையரங்கம் அமைக்கப்பட்டது.
 

2009 ஆம் ஆண்டில், சென்னையில் உள்ள அமெரிக்கத் தூதரகம் நீல் ஆம்ஸ்ட்ராங், சுனிதா வில்லியம்ஸ் மற்றும் கல்பனா சாவ்லா ஆகியோரின் ஓவியங்களை நன்கொடையாக வழங்கியது.

2011-2012 ஆம் ஆண்டில் கோளரங்கத்தை புதிப்பிக்க  ₹ 1.5 மில்லியன் தொகயை தமிழக அரசு வழங்கியது.

நிகழ்ச்சிகள்
------------

ஒவ்வொரு நாளும் பல மொழிகளில் வெவ்வேறு நேரங்களில் பல்வேறு வகையான நிகழ்ச்சிகள் நடத்தப்படுகின்றன. சூரியன் அமைப்பு, வானம் மற்றும் பருவங்கள், கிரகணம், கிரகம், மூன், வால் நட்சத்திரம், வால்மீன்கள், விண்மீன் சுழற்சிகள் மற்றும் ஆழ்ந்த வானம் ஆகியவை இதில் அடங்கும். 3 மாதத்திற்கு ஒருமுறை இவை மாற்றம் செய்யப்படும். தமிழ் மற்றும் ஆங்கிலத்தில் நிகழ்ச்சிகள் நடைபெறும். அரசு விடுமுறை தவிர்த்து காலை 10 மணி முதல் மாலை 5.45 மணி வரை நடைபெறும்.

இவற்றையும் காண்க
----------------

* தமிழ்நாட்டிலுள்ள அருங்காட்சியகங்கள்

சான்றுகள்
---------

1. ↑  "Birla Planetarium". 16 Oct 2011 அன்று பார்க்கப்பட்டது.
2. ↑  "Chapter 14, Science and Technology" (pdf). Government of Tamil Nadu. 16 Oct 2011 அன்று பார்க்கப்பட்டது.
3. ↑  TNN (26 April 2009). "New image projector for Birla Planetarium". *The Times of India* (Chennai: The Times Group). Archived from the original on 15 செப்டம்பர் 2012.. பார்த்த நாள்: 16 Oct 2011.
4. ↑  "American Space Icons on the Walls of The Birla Planetarium". Consulate General of the United States. 15 அக்டோபர் 2011 அன்று மூலம் பரணிடப்பட்டது. 16 Oct 2011 அன்று பார்க்கப்பட்டது.
5. ↑  "G.O.(2D).No. 27" (pdf). Government of Tamil Nadu. 24 October 2011. 30 Oct 2011 அன்று பார்க்கப்பட்டது.
6. ↑  "Birla Planetarium". ChennaiNetwork.com. 15 அக்டோபர் 2011 அன்று மூலம் பரணிடப்பட்டது. 16 Oct 2011 அன்று பார்க்கப்பட்டது.
காட்டுத் தீயால் உருவாகும் புகை
**புகை** (*Smoke*) என்பது எரிக்கப்படும் எரிபொருள் முழுமையாக எரியாததன் விளைவாக ஏற்படுவதாகும். எரிபொருள் முழுமையும் எரிந்தால் புகை ஏதும் வெளிப்படாது. பெரும்பாலான எரிபொருள்கள் கரியம் எனப்படும் கார்பன், நீர், வாயுவாகிய ஹைட்ரஜன், உயிர்வளியாகிய ஆக்ஸிஜன் மற்றும் நைட்ரஜன் ஆகியவற்றையும் சிறிதளவு கந்தகம் ஆகியவற்றையும் கொண்டிருக்கும். சில கனிமங்களின் சாம்பலும் கலந்திருக்கும். இந்த எரிபொருட்கள் முழுமையாக எரிந்து முடித்தால் இறுதி விளைவாக கரியமில வாயு, நீராவி, நைட்ரஜன் ஆகியவை எஞ்சும். இவை தீங்கற்றவைகளாகும். எரிபொருளில் கந்தகமிருந்தால் கந்தக டை ஆக்ஸைடு சிறிதளவு வெளிப்படும். இது காற்றோடு அல்லது ஈரத்தோடு சேரும்போது அரிமான அமிலமாக(Corrosive acid)மாறும். முழுமையாக எரியும்போது எரிபொருளானது உயர் வெப்பத்தில் ஆக்சிகரணத்துக்காக போதிய அளவு காற்றை எடுத்துக் கொள்ளும். இந்நிலைமை கெட்டித்தன்மையுள்ள எரிபொருட்களுக்குச் சரியாக அமையாது. இதனால் அவை புகையை வெளிப்படுத்துகின்றன.

புகைபடிதல்
----------

சிலக்கீல், சத்தற்ற நிலக்கரி (Anthracite), கல்கரி போன்றவை எரிக்கப்படும்போது அவற்றிலிருந்து புகை வெளிவருவதில்லை. ஏனெனில், எளிதில் ஆவியாகும் பொருள் எதுவும் அவற்றில் இல்லாததேயாகும்.
நீலக்கீல் (Bituminous coal) கரி குறைந்த வெப்பநிலையில் எரியும்போது உள்ளடங்கியுள்ள காற்றானது வெளிப்படுகிறது. இதில் கலந்துள்ள தூசியும் சாம்பலும் புகையை உருவாக்குகின்றன. இதில் உள்ள தூசியும் சாம்பலும் நிலத்திலும் பிற பரப்பிடங்களிலும் அப்படியே படிகின்றன. சாதாரணமாக ஒரு சதுர கிலோ மீட்டருக்கு ஒரு ஆண்டுக்கு 60 முதல் 75 டன்கள் வரை புகை படிகிறது. அதுவே தொழிற்சாலைப் பகுதியாயிருந்தால் இதைவிட பத்து மடங்கு அதிகமாகப் படியும்.

தீங்குகள்
---------

 ரஷ்யாவின் மாஸ்கோ நகர விமான நிலையமொன்றில் புகை பரவியதால் காட்சிகள் தெளிவாகத் கண்ணுக்குத் தெரியாத நிலை (Sheremetyevo airport (Moscow, Russia)) 7 ஆகஸ்ட் 2010.
'புகை' பலவிதமான தீங்குகளைத் தோற்றுவிக்கின்றன. இது உடல் நலனைப் பாதிப்பதோடு கட்டிடங்கள் போன்ற சொத்துக்களையும் பயிர்வகைகளையும் பாதிக்கும். தொழிற்சாலை நிறைந்த பகுதிகளாக இருப்பின் சூரிய ஒளியின் அடர்த்தியைக் குறைக்கிறது. குறிப்பாக உடல் நலனுக்கு இன்றியமையாப் புற ஊதாக்கதிர் (Ultra violet)களின் அடர்த்தியைக் குறைத்து தீங்கிழைக்கிறது. இவற்றைக் காற்று சிதறடிக்கிறது. தொழிற்சாலைகளிலிருந்து வெளிவரும் புகையைக் காற்று சிதறடிக்காமல் இருப்பின் தொழிற்சாலை நகரம் நாளெல்லாம் புகை மூட்டத்திலேயே இருக்க வேண்டியிருக்கும். உண்மையில் மூட்டமுள்ள பகுதியில் நுரையீரல், இதய நோய்களால் இறப்போரின் எண்ணிக்கை மிக அதிகமாகவே இருக்கும்.  

வாகனங்களிலிருந்து வெளிப்படும் வடிகட்டப்படாத புகை
தாவரங்களைப் பொருத்தவரையில் புகை மிகப் பெரும் பாதிப்புகளை ஏற்படுத்துகிறது. தாவரங்களை சுவாசிக்க விடாமல் புகை தடுக்கிறது. தேவையான அளவு சூரிய ஒளி க்கதிர்களைப் பெற முடியாதபடி தாவரங்களின் மேற்பரப்பை புகைப் பொருட்கள் மூடிவிடுகின்றன. இதனால் அவற்றின் ஒளிச்சேர்க்கை பாதிப்படைகிறது. அவ்வப்போது புகைகளிலிருந்து வெளிப்படும் அமிலம் தாவரங்களை நேரடியாகவே அழிக்கவும் செய்கிறது.

தடுக்கும் முறைகள்
-----------------

இத்தகைய பாதிப்புகள் நேராவண்ணம் தடுக்க தற்காலத்தில் புகை உறிஞ்சிக் கருவிகளைக் கண்டறிந்து அவற்றைப் பயன்படுத்தி வருகின்றனர்.

உசாத்துணை
---------

* இளையர் அறிவியல் களஞ்சியம், மணவை பப்ளிகேஷன் வெளியீடு. -1995
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

**பிரௌத ராயன்** அல்லது **பிரௌத தேவ ராயன்** என்று அழைக்கப்பட்டவன் 1485 ஆம் ஆண்டில் விஜயநகரப் பேரரசின் ஆட்சிபீடம் ஏறியவன். ஆனால் மிகக் குறுகிய காலமே ஆட்சியில் இருக்க முடிந்தது. இரண்டாம் தேவ ராயனுக்குப் பின்னர், இவனுக்கு முன்னிருந்த இரண்டு அரசர்களும் பேரரசை நிவகிப்பதற்கான திறமையைப் பெற்றிருக்கவில்லை. இதனால் உள்நாட்டிலும், வெளியிலிருந்தும் பேரரசுக்குப் பிரச்சினைகள் ஏற்பட்டன. பேரரசு இவற்றைச் சமாளிக்கும் வலுவிழந்து காணப்பட்டது. இந்நிலையில் பேரரசன் இரண்டாம் விருபக்ஷ ராயனின் மறைவைத் தொடர்ந்து அரசனான பிரௌத ராயன் மக்களால் மதிக்கப்படாத ஒரு அரசனாக இருந்தான். 

இந்நிலையில் சந்திரகிரிப் பகுதியில் ஆளுநராக இருந்த சாளுவ நரசிம்ம தேவ ராயன், துளுவ நரச நாயக்கன் என்பவனை விஜயநகரத்துக்கு அனுப்பி பிரௌத ராயனைப் பதவியில் இருந்து அகற்றினான். அரியணை ஏறிய அதே ஆண்டிலேயே அரசிழந்த இவனே விஜயநகரப் பேரரசை நிறுவிய சங்கம மரபின் கடைசி அரசனாவான். இவனுடைய வீழ்ச்சியுடன் விஜய நகரப் பேரரசில் சாளுவ மரபின் ஆட்சி தொடங்கியது.

மேற்கோள்கள்
-----------

1. ↑  Vijayanagara and Bamini Kingdom 2.37
**பிர்லா அறிவியல் அருங்காட்சியகம்** (*Birla Science Museum*) இந்தியாவின் ஐதராபாத்தில் அமைந்துள்ள இந்திய அறிவியல் அருங்காட்சியகம் ஆகும். இது கட்டிடப் பொறியாளர் ஏ. சிங்காரவேலுவால் கட்டப்பட்டது. இம்மையம் கோளரங்கம், அருங்காட்சியகம், அறிவியல் மையம், கலைக்கூடம் மற்றும் ஒரு டைனோசர் காட்சியகம் ஆகியவற்றைக் கொண்டுள்ளது. அருங்காட்சியகத்தைக் கொண்ட இம்மையம் 1990 ஆம் ஆண்டில் திறந்துவைக்கப்பட்டது.

கோளரங்கம்
---------

பிர்லா கோளரங்கம் அறிவியல் மையத்தின் ஒரு பிரிவு ஆகும். கோளரங்கம் முன்னாள் முதலமைச்சர் என். டி. ராமராவால் செப்டம்பர் 8, 1985 அன்று திறந்துவைக்கப்பட்டது. இது இந்தியாவில் உள்ள மூன்று பிர்லா கோளரங்கங்களில் ஒன்றாகும். மற்றவை கொல்கத்தாவிலுள்ள எம். பீ. பிர்லா கோளரங்கம் மற்றும் சென்னையிலுள்ள பி. எம். பிர்லா கோளரங்கம் ஆகும்.

டைனோசர் காட்சியகம்
------------------

கோளரங்கம் மற்றும் அறிவியல் மையத்துடன் இம்மையத்தில் 2000 ஆம் ஆண்டு டைனோசர் காட்சியகம் புதிதாக சேர்க்கப்பட்டுள்ளது. அதனுடைய சிறப்பம்சமாக, இந்திய புவியியல் ஆய்வு மையத்தால் வழங்கப்பட்ட,160 மில்லியன் வருட வயதுடைய, தெலுங்கானா அடிலாப்பில் தோண்டியெடுக்கப்பட்ட கோடசரஸ் யூமன்ப்பாலியென்ஸிஸ் என்ற டைனோசர் வகை காட்சிக்கு உள்ளது. இங்கு டைனோசர் முட்டைகள், கடற்சிப்பிகள் மற்றும் கல் மர படிமங்கள் காட்சிக்கு வைக்கப்பட்டுள்ளன. இதன் இன்னொரு பகுதியான ஒருங்கிணைந்த இயற்கை வரலாற்றுக் கலைக்கூடம், 2000 ஆம் ஆண்டு சூலை மாதம் நாட்டிற்கு அர்ப்பணிக்கப்பட்டது. இங்குள்ள அரிய வகை டைனோசர் தொன்படிமங்கள், 160 மில்லியன் ஆண்டுகளுக்கு முந்தைய கொடசரசு டைனோசர்கள் பார்வையாளர்களைப் பிரமிக்கச்செய்கிறது.

மேற்கோள்கள்
-----------

1. ↑   *Let's Go India and Nepal, 8th Ed.*. 2003. பக். 113. பன்னாட்டுத் தரப்புத்தக எண்:0-312-32006-X. .
2. ↑  "Science Museum". *Science Museum*. 12 ஜனவரி 2012 அன்று மூலம் பரணிடப்பட்டது.
3. ↑  "Dinosaurium". *Dinosaurium*. 14 ஜனவரி 2012 அன்று மூலம் பரணிடப்பட்டது.
4. ↑  "Competition Science Vision". October 2000.. பார்த்த நாள்: 2012-01-12.

வெளியிணைப்புகள்
---------------

* B.M. Birla Science Centre, Hyderabad
* M.P. Birla Planetarium, Kolkata
**குர்பிரீத் சிங்** (*Gurpreet Singh*) இந்தியாவின் வடக்கிலுள்ள பஞ்சாப் மாநிலத்தைச் சேர்ந்த ஒரு நடைப்போட்டி விளையாட்டு வீரராவார். ராஞ்சி நகரில் நடைபெற்ற 8 ஆவது இந்திய தேசிய வெற்றியாளர் போட்டியில் ஆண்கள் 50 கி.மீ நடைப்போட்டியில் பங்கேற்ற இவர் பந்தைய தொலைவை மூன்று மணி 59 நிமிடங்கள் மற்றும் 42 வினாடிகளில் நடந்து முடித்தார்.  
2020 டோக்கியோ கோடைகால ஒலிம்பிக் போட்டிகளில் இந்தியாவின் சார்பாக பங்கேற்கத் தேர்வு செய்யப்பட்டுள்ளார்.  
50 கி.மீ நடைப்போட்டிக்கான உலகத் தர வரிசையில் குர்பிரீத் சிங் 104 ஆவது இடத்திலுள்ளார். 2016 ரியோ ஒலிம்பிக்கில் சுலோவாக்கியா நாட்டின் மாதேச்சு டோத் பந்தைய தொலைவை 3 மணி 40 நிமிடங்கள் 58 விநாடிகள் நேரத்தில் கடந்து தங்கப்பதக்கம் வென்றார். இந்தியாவின் சந்தீப் குமார் அந்த பந்தயத்தில் 4 மணி 07 நிமிடங்கள் 55 விநாடிகள் நேரத்தில் கடந்து 35 ஆவது இடத்தைப் பிடித்தார்.

ஆண்கள் 50 கி.மீ நடைப்போட்டியில் பிரான்சின் யோகன் டினிசு உலக சாதனை படைத்துள்ளார். அவர் மூன்று மணி முப்பத்தி இரண்டு நிமிடங்கள் 33 நொடிகளில் இத்தொலைவை கடந்துள்ளார். 2014 ஆம் ஆண்டு சூரிச் நகரில் இச்சாதனையை அவர் நிகழ்த்தினார். 2012 ஆம் ஆண்டு நடைபெற்ற இலண்டன் ஒலிம்பிக்கில் ஆத்திரேலியாவின் இயாரெட்டு டாலண்டு 3.36.53 விநாடிகளில் ஓடியது ஒலிம்பிக் சாதனையாக உள்ளது.

மேற்கோள்கள்
-----------

1. ↑  "Gurpreet Singh wins 50km race-walk event at National Championships". *TOI*. 14 Feb 2021.. பார்த்த நாள்: 16 Jul 2021.
2. ↑  "Who is Gurpreet Singh - India's race walker who has qualified for the Tokyo Olympics 2020". *Sports Keeda*. 6 Jul 2021. 16 Jul 2021 அன்று பார்க்கப்பட்டது.
Panglima Jasa Negara டத்தோ விருது
**டத்தோ** என்பது (மலாய்:***Datuk***), மலேசிய அரசாங்கம் வழங்கும் முக்கிய விருதுகளில் ஒன்றாகும். 'பாங்லிமா ஜாசா நெகாரா' எனும் *Panglima Jasa Negara (PJN)* விருதையும் 'பாங்லிமா செத்தியா டிராஜா' எனும் *Panglima Setia Diraja (PSD)* விருதையும், டத்தோ விருது என்று அழைக்கிறார்கள். 1965 ஆம் ஆண்டில் இருந்து பொதுமக்களின் சேவைகளைப் பாராட்டும் வகையில் இந்த விருது வழங்கப்பட்டு வருகிறது. இந்த விருது வழங்கப்படுவதிலும் சில கட்டுப்பாடுகள், வரைமுறைகள் உள்ளன. மலேசியாவில் உயிரோடு வாழ்பவர்களில் 200 பேர் மட்டுமே இந்த விருதைப் பெற்று இருக்க முடியும்.

மலேசியக் கூட்டரசு விருதுகள் பட்டியலில் 'பாங்லிமா ஜாசா நெகாரா' விருது 9ஆவது இடத்திலும், 'பாங்லிமா செத்தியா டிராஜா' விருது 10ஆவது இடத்திலும் தகுதிகள் வகிக்கின்றன. 

டத்தோ விருதைப் பெற்ற ஒருவரின் மனைவியை **டத்தின்** (*Datin*) என்று அழைக்க வேண்டும். இதே விருது பெண்களுக்கு தனிப்பட்ட வகையில் கிடைக்குமானால் அவரை **டத்தின் பாதுக்கா** (*Datin Paduka*) என்று அழைக்க வேண்டும். மலேசியப் பேரரசரைத் தவிர மலேசிய மாநிலங்களின் சுல்தான்களும் ஆளுநர்களும் டத்தோ விருதை வழங்கும் தகுதிகளைப் பெற்று உள்ளனர். மலேசியர்கள் மட்டுமே பெறக் கூடிய இந்த விருதை வெளிநாட்டவர்களும் தங்களின் அரிய சேவைகளுக்காகப் பெற்றுள்ளனர்.

சர்ச்சைகள்
----------

அண்மைய காலங்களில், டத்தோ விருது வழங்கப்படுவதில் மலேசியாவில் சில சர்ச்சைகள் ஏற்பட்டு உள்ளன. டத்தோ விருது பெற்ற சிலர் முன்மாதிரியான வாழ்க்கை முறையைத் தவிர்த்து ஒழுங்கீனமான வகையில் சொத்துகளைச் சேர்த்துள்ளனர். அவர்களில் சிலர் நீதிமன்றங்களினால் தண்டிக்கப் பட்டவர்கள். ஆகவே, அவர்களுடைய டத்தோ விருதுகள் பறிமுதல் செய்யப்பட வேண்டும் என சமூக அமைப்புகள் கண்டனக்குரல்களை எழுப்பின. 

உலகச் சுவர்ப்பந்து வீராங்கனையான 25 வயது நிக்கல் டேவிட் என்பவருக்கும் மலேசிய ஒலிம்பிக் வீரர் லீ சோங் வேய் என்பவருக்கும் டத்தோ விருது வழங்கப்பட்டதில் பரவலான அதிருப்திகள் ஏற்பட்டன. அவர்கள் இருவரும் மிக இளம் வயதினர். ஆகவே, அவர்களுக்கு டத்தோ விருது வழங்கப்பட்டிருக்கக் கூடாது எனும் அதிருப்திகள் தெரிவிக்கப்பட்டன. 

அதைத் தவிர, இந்தி நடிகர் ஷாருக் கான் மலாக்காவில் படப்பிடிப்புகள் நடத்தியதற்காக மலாக்கா மாநில அரசு அவருக்கு டத்தோ விருதை வழங்கி இருக்கக் கூடாது என்றும் கண்டனங்கள் எழுந்து உள்ளன.

மேற்கோள்
--------

1. ↑  Federal Awards and Honours
2. ↑  Datuk is a federal title that has been conferred since 1965. It is limited to recipients of Panglima Jasa Negara (PJN), of which there may be up to 200 living at any one time.
3. ↑  The Melaka government also was criticized for awarding the Datuk title to a non-Malaysian Indian actor, Shahrukh Khan, for making movies in the state.
**கோற்றாம்சார்** **(**Khorramshahr பாரசீக மொழி: خرمشهر‎, பிற பெயர்கள்: *Khurramshahr*, அரபி - المحمرة *al-Muḥammarah*)  என்பது கோற்றாம்சார் மண்டலத்தின் தலைநகரம் ஆகும். 2006 ஆம் ஆண்டு எடுக்கப்பட்ட, மக்கள் தொகை கணக்கெடுப்பின்படி, 26,383 குடும்பங்களில், 123,866 நபர்கள் வாழ்ந்தனர். கோற்றாம்சார் நகரமானாது, உள்நாட்டு துறைமுக நகரமாகும். அபாடானின் வடக்கு திசையில் சுமார் 10 கிலோமீட்டர்கள் (6.2 mi) தொலைவில் அமைந்துள்ளது. அர்வன்டு ரூடு நீர்வழிப்பாதையின் வலது கரை வரையில் இந்த நகரம் நீண்டு, கருண் ஆற்றுடன் இணைகிறது. மொகெசென் ரஸ்தானி (பிறப்பு1958), நிழற்படக் கலைஞர் இந்நகரைச் சார்ந்த குறிப்பிடத்தக்கவரில் ஒருவராவார்.

மக்கள் தொகை
-----------

2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 75 வது இடத்தினைப் பெறுகிறது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன.
 இந்த நாட்டில், ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. இந்த நகரத்தில், பல்வேறு மொழியிலானப் பாரம்பரியக் குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பல்வேறு சமூக சீரமைப்புடன் தொடர்புடையவர்களாக இருந்தாலும், எந்த வகையான உறவுகளை விடவும், தமது குடும்ப வழித்தோன்றல்களுக்கு, அதிக முக்கியத்துவத்தைக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை நிலவும், குடும்ப உறவுப் பிணைப்புகள், அனைத்தும் உறுதியுடன் இருக்கின்றன. மேலும், அவரவர் நடத்தும் தொழில்களிலும், குடும்ப உறுப்பினர்கள் பின்னிப்பிணைந்து இயங்கி, சமூகத்திலும், செய்யும் தொழிலும், நன்மதிப்பைப் பெற்று திகழ்கின்றனர். 2016 ஆம் ஆண்டு எடுக்கப்பட்ட தொகை கணக்கெடுப்பின்படி, இந்த நகரத்தின் மக்கள் தொகை 133,097 நபர்களைக் கொண்டிருந்தது. இதற்கு ஐந்து ஆண்டுகளுக்கு முன் எடுக்கப்பட்ட, அரசின் மக்கள் தொகை கணக்கெடுப்பின்படி, அதாவது 2011 ஆம் ஆண்டு, 129,418 நபர்கள், இந்நகரத்தில் வாழ்ந்திருந்தனர். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +2.84% அதிகரித்துள்ளது.

மேற்கோள்கள்
-----------

1. 1 2
2. ↑  Khorramshahr entry in Encyclopædia Britannica
3. ↑  Asia-Pacific Population Journal, United Nations. "A New Direction in Population Policy and Family Planning in the Islamic Republic of Iran". 14 February 2009 அன்று மூலம் பரணிடப்பட்டது. 14 April 2006 அன்று பார்க்கப்பட்டது.
4. ↑  "Iran – population". Countrystudies.us. 18 June 2011 அன்று பார்க்கப்பட்டது.
5. ↑

வெளி இணைப்புகள்
---------------

* Chisholm, Hugh, ed. (1911). "Muhamrah" . Encyclopædia Britannica. 18 (11th ed.). Cambridge University Press. p. 956.
**மண்டைதீவுக் கடல் படுகொலைகள்** (*Mandaithivu sea massacre*) இலங்கையின் யாழ்ப்பாணக் குடாநாட்டில் மண்டைதீவுக் கடற்பகுதியில் தமிழ் மக்கள் மீது இலங்கைக் கடற்படையினர் நடத்திய தாக்குதல்கள் ஆகும். இதன் போது, கடலில் மீன் பிடித்துக் கொண்டிருந்த பெரும்பாலும் குருநகரைச் சேர்ந்த 31 மீனவர்கள் தாக்கப்பட்டு படுகொலை செய்யப்பட்டனர்.

நிகழ்வு
-------

மண்டைதீவு யாழ்ப்பாணக் குடாநாட்டில் அமைந்திருக்கும் ஒரு தீவு ஆகும். இது யாழ்ப்பாண நகருடன் சாலை வழியே இணைகின்றது.

1986 சூன் 10 ஆம் நாள் அன்று, குருநகர் துறையில் இருந்து *தூயஒளி* என்ற படகு மீனவர்களுடன் புறப்பட்டது. முகத்துவாரம் கலங்கரைவிளக்கைத் தாண்டி மண்டைதீவுக் கடலில் மீனவர்கள் இறங்கினர். 27 பேர் கரையிறங்க ஏனையோர் வலை வளைக்க ஆயத்தமாக படகில் இருந்தனர். இலங்கைக் கடற்படைச் சேர்ந்தவர்கள் கறுப்பு உடை அணிந்தவாறு கடலில் மீன் பிடிப்பில் ஈடுபட்டிருந்த மீனவர்களை அணுகினர். மீனவர்கள் தாம் பொது மக்கள் எனத் தெரிவிக்கும் பொருட்டு தமது கைகளை உயர்த்தினர். ஆனாலும், கடற்படையினர் மீனவர்களைத் தாக்கத் தொடங்கினர். மீனவர்களின் படகுகளையும் மீன் வலைகளையும் சேதப்படுத்தினர். அங்கிருந்த அனைத்து மீனவர்களையும் கோடரி வாள் கத்தி பொல்லாலும் துவக்குப் பிடியாலும் வெட்டியும் கொத்தியும் அடித்தும் சித்திரவதைக்குட்படுத்திப் படுகொலை செய்தனர். மீனவர்களின் கண்கள் குத்தப்பட்டுக் குழிகளாயின. சிலரது வயிற்றுப் பகுதி கிழிக்கப்பட்டிருந்தன. குருநகரைச் சேர்ந்த 30 மீனவர்களும், மண்டைதீவைச் சேர்ந்த ஒரு மீனவரும் இவ்வாறு கொல்லப்பட்டனர். சேமோன் மரியதாஸ் (அகவை 41) என்ற ஒரேயொரு மீனவர் மட்டுமே உயிர் தப்பினார். கொல்லப்பட்ட மீனவர்கள் 13 முதல் 62 வயது வரையானவர்கள் ஆவர்.

நினைவு நாள்
-----------

யாழ் குடாநாட்டில் சூன் 10 அன்று இந்நிகழ்வு நினைவு நாளாக அனுட்டிக்கப்பட்டு வருகிறது. இந்நிகழ்வில் இறந்தவர்களுக்கான நினைவுச் சின்னம் 2004 ஆம் ஆண்டில் 18-வது ஆண்டு நிறைவன்று திறந்து வைக்கப்பட்டது. இதற்கு முன்னர் அமைக்கப்பட்ட நினைவுச் சின்னம் 1996 ஆம் ஆண்டில் இலங்கை படைத்துறையால் அழிக்கப்பட்டது.

இவற்றையும் பார்க்க
------------------

* குமுதினி படகுப் படுகொலைகள், 1985
* பொது மக்கள் மீதான இலங்கை அரசுப் படைகளின் தாக்குதல்களின் பட்டியல்

மேற்கோள்கள்
-----------

1. 1 2 3  "Massacred Mandaitivu Tamil fishermen remembered". TamilNet. 13 April 2015 அன்று பார்க்கப்பட்டது.
2. 1 2   *Massacres of Tamils(1956-2008)*. Chennai: Manitham Publications. 2009. பக். 15. பன்னாட்டுத் தரப்புத்தக எண்:978-81-909737-0-0.
3. 1 2  "Fishermen massacred by Navy - 31 civilians killed". TamilCanadian. 21 மார்ச் 2015 அன்று மூலம் பரணிடப்பட்டது. 13 April 2015 அன்று பார்க்கப்பட்டது.
**குர்ரம்கொண்டா கோட்டை** (Gurramkonda Fort) என்பது இந்திய மாநிலமான ஆந்திராவின் சித்தூர் மாவட்டத்தில் உள்ள மலைக் கோட்டையாகும். இது வட்டத் தலைமையகமான குர்ரம்கொண்டா கிராமத்தில் அமைந்துள்ளது. இது மாவட்டத்தின் பழமையான கோட்டைகளில் ஒன்றாக கருதப்படுகிறது. 

ஆதாரங்களின்படி, இந்த கோட்டை விஜயநகர சாம்ராச்சியத்தின் போது கட்டப்பட்டது. பின்னர் இது பொ.ச. 1714 இல் கடப்பாவின் நவாப் அப்துல் நபி கானின் கட்டுப்பாட்டில் வந்துள்ளது.  கோட்டையில் உள்ள கற்பலகைகள், கோட்டை, அதன் பிரம்மாண்டமான கோட்டைச் சுவர் மற்றும் உள்ளே உள்ள கட்டிடங்கள் மற்றும் அலுவலக கட்டிடம் "இரங்கின் மகால்" ஆகியவை அப்துல் நபி கானால் கட்டப்பட்டவை என்பதைக் காட்டுகின்றன.

வரலாறு
------

மலையில் ஒரு வலுவான கோட்டை உள்ளது. அது கடப்பாவின் நவாப் அப்துல் நபி கான் என்பவரால் கிபி 1714 இல் கட்டப்பட்டது.  இன்றும் கூட, இது பார்வையிடவும் குறிப்பிடவும் தகுதியானது. கடப்பாவின் நவாப் இக்கோட்டையை மிகவும் பிரபலமானது என்பதை நிரூபித்துள்ளார். பிஜப்பூர் சுல்தானகத்தின் மதிப்பு மிக்க ஆளுநராக நவாப் அப்துல் நபி கானைக் குறிப்பிடுவது சிறப்பாகும். இவரது காலம் பொ.ச. 1714 முதல் தொடங்குகிறது.  

நவாப் அப்துல் நபி கான் தற்போதுள்ள இரங்கீன் மகாலை தனது அலுவலகமாக கட்டினார். இன்று, ஏறக்குறைய முந்நூறு ஆண்டுகளுக்குப் பிறகும், இந்த கட்டுமானமானது அதன் முழு அளவிலான சுற்றுலா அம்சங்களைக் கொண்டுள்ளது. மாநிலத்திற்கு உள்ளேயும் வெளியேயும் உள்ள சுற்றுலாப் பயணிகள் இந்த இடத்திற்கு வருகை தருகின்றனர்.

காட்சிகள்
---------

* குர்ரம்கொண்டா மலைக் கோட்டைகுர்ரம்கொண்டா மலைக் கோட்டை
* இரங்கின் மகால்இரங்கின் மகால்
* குர்ரம்கொண்டா கோட்டையின் ஓவியம் (பிரித்தானிய நூலகம்)குர்ரம்கொண்டா கோட்டையின் ஓவியம் (பிரித்தானிய நூலகம்)
* குர்ரம்கொண்டா கோட்டை வாயிலுக்கான திட்டம் (பிரித்தானிய நூலகம்)குர்ரம்கொண்டா கோட்டை வாயிலுக்கான திட்டம் (பிரித்தானிய நூலகம்)

குறிப்புகள்
-----------

1. ↑  "Archaeological Survey of India, Chittoor". *Asihyd.ap.nic.in*. 20 May 2016 அன்று மூலம் பரணிடப்பட்டது. 22 October 2017 அன்று பார்க்கப்பட்டது.
2. ↑  Brackenbury, C. F. (20 October 2018). "District Gazetteer, Cuddapah". Asian Educational Services. p. 41 – Google Books வழியாக.
3. ↑  "Shodhganga chapter". *Shodhganga.inflibnet.ac.in*.
4. ↑  "HISTORY OF KADAPA (YSR) DISTRICT". *English.kadapa.info*.

வெளி இணைப்புகள்
---------------

* Archaelogical Survey of India, Chittoor District
* Gurramkonda fort on Temples in India info
* Mayana Nawabs of Kadapa
**சீரியசு மென்** **(தமிழாக்கம்:**  தீவிரமான மனிதர்கள்**)** என்பது **சுதிர் மிசுரா** இயக்கத்தில் அக்டோபர் 2, 2020 அன்று வெளியான நெட்பிளிக்சு பிரத்யேக நகைச்சுவை நாடக இந்தித் திரைப்படம் ஆகும்.

கதைக்கரு
--------

பிற்படுத்தப்பட்ட வகுப்பைச் சேர்ந்த அய்யன் மணி தன் மனைவி மகனுடன் மும்பையில் உள்ள சேரி ஒன்றில் வாழ்ந்து வருகிறார். தன் குடும்ப நிலையை மேம்படுத்த முடிவெடுக்கும் அவர் தன் பத்து வயது மகனின் அறிவுத்திறன் பன்மடங்கு மிகுந்திருப்பதாய்க் கதைக்கிறார். உண்மைகள் வெளியாகத் துவங்குகையில் என்ன நடக்கிறது என்பது மீதி கதை.

நடிப்பு
-------

**அய்யன் மணி**
என்கிற பாத்திரத்தில் நடித்தார் **நவாசுதீன் சித்திகி**.
தன் குடும்ப நிலையை மகனைப் பயன்படுத்தி உயர்த்த நினைக்கும் தந்தை கதாப்பாத்திரம்.
**ஓச்சா மணி**
என்கிற பாத்திரத்தில் நடித்தார்
**இந்திரா திவாரி**.
கணவனைக் காதலிக்கும் மற்றும் மகனை அன்போடு அரவணைக்கும் பெண் கதாப்பாத்திரம்.
**ஆதி மணி**
என்கிற பாத்திரத்தில் நடித்தார் குழந்தை நடிகர் **அக்சத் தாசு**.
தன் தந்தை சொல்படி கேட்டு நடக்கும் சிறுவன் கதாப்பாத்திரம்.
**அரவிந்த் ஆச்சாரியா**
என்கிற பாத்திரத்தில் நடித்தார் **நாசர்**.
மும்பை தேசிய ஆய்வுக் கழக இயக்குனராக பணிபுரியும் ஒரு கராரான கதாப்பாத்திரம்.

பதிப்பு
-------

இத்திரைப்படம் ஆங்கிலம், தமிழ், தெலுங்கு ஆகிய மொழிகளில் மொழி மாற்றம் செய்யப்பட்டுள்ளது. நெற்ஃபிளிக்சில் ஒலியின் மொழியை மாற்றிக் கொள்ளும் வசதி உள்ளது. அதனை பயன்படுத்தி விருப்பப்பட்ட மொழியில் ஒருவரால் இத்திரைப்படத்தைக் காண முடியும். 

**மயூக்கி இன்சிங்க்** என்கிற கலையகம் தமிழில் மொழி மாற்றம் புரிவதைக் கையாண்டது. **எம்.வி.சத்யநாராயணா** என்பவர் இயக்க, தமிழில் அய்யன் மணி கதாப்பாத்திரத்திற்கு **பெருமாள் மாரிமுத்து** என்பவரும் அரவிந்த் ஆச்சாரியா கதாப்பாத்திரத்திற்கு **ராசேசு மூர்த்தி** என்பவரும் குரல் கொடுத்திருந்தனர். அனீசு நவீன், பிரியா சந்தோசு, ஐசுவர்யா குமார் ஆகியோர் கூடுதல் கதாப்பாத்திரங்களுக்கு குரல் கொடுத்திருந்தனர்.

தயாரிப்பு
---------

**மனு யோசேப்பு** எழுதிய **சீரியசு மென்** என்கிற புதினத்தைத் தழுவியே இத்திரைப்படம் படமாக்கப்பட்டது. 

சூன் 2019 அன்று நவாசுதீன் சித்திகி இத்திரைப்படத்தில் நடிப்பதென அறிவிக்கப்பட்டது. செப்டம்பர் 2019 அன்று படப்பிடிப்பு துவங்கி அக்டோபர் 2, 2020 அன்று நெற்ஃபிளிக்சு மேலதிக ஊடக சேவைத் தளத்தில் அதன் பிரத்யேகத் திரைப்படமாய் வெளியானது.

மேற்கோள்கள்
-----------

1. ↑  "நவாசுதீன் சித்திகி நடித்த நெட்பிளிக்சு திரைப்படம் - இந்தியன் எக்ஸ்பிரஸ் செய்தி".
2. ↑  "சீரியசு மென் - நெற்ஃபிளிக்சு".
3. ↑  "சீரியசு மென் வெளியானது - தி ஹிந்துஸ்தான் டைம்ஸ்".
4. ↑  "நெற்ஃபிளிக்சு பிரத்யேகத் திரைப்படத்தில் நவாசுதீன் சித்திகி - ஏ.என்.ஐ நியூஸ் வலைத்தளச் செய்தி".
5. ↑  "நவாசுதீன் சித்திகி நடிக்கும் திரைப்படத்தின் படப்பிடிப்பு துவங்கியது - ஐ. டபிள்யூ. எம். பஸ் செய்தி".
**ஆலங்குடி நாடியம்மன் கோவில்** (*Nadiyamman Temple, Alangudi*) இந்தியாவின் தமிழ்நாடு மாநிலம் புதுக்கோட்டை மாவட்டம் ஆலங்குடி கிராமத்தின் மையப்பகுதியில் அமைந்துள்ளது. 

உலக நன்மைக்காகவும் நோய் நொடி இன்றி மக்கள் வாழவும், நல்ல மழை பெய்து வேளாண்மை செழிக்கவும் வேண்டி இங்கு சித்திரை மாதத்தில் திருவிளக்கு பூசை நடைபெரும். சிறப்பு அபிசேக பூசைகள் கூட்டு வழிபாட்டு பிரார்த்தனைகளுடன் அப்பகுதியை சேர்ந்த பெண்கள் இத்திருவிளக்கு பூசையில் பங்கேற்பர். இக்கோயிலில் பாளையெடுப்புத் திருவிழா என்ற மற்றொரு முக்கியமான திருவிழாவும் நடைபெறுகிறது. திருவிழாவின் முக்கிய நிகழ்ச்சியாக பல கிராமங்களில் இருந்து நூற்றுக்கணக்கான பெண்கள் மல்லிகை மலர்களால் அலங்கரிக்கப்பட்ட தென்னம்பாளைகளை குடங்களில் ஏந்தியபடி வானவேடிக்கை மேளதாளங்கள் முழங்க ஊர்வலமாக கோயிலை சுற்றி வந்து சுவாமியை வழிபடுவர். ஆலங்குடியில் உள்ள நாடியம்மனுக்கு ஆண்டுதோறும் ஆடி மாதத்தில் மதுஎடுப்பு திருவிழா நடைபெறும்.

மேற்கோள்கள்
-----------

1. ↑  "ஆலங்குடி நாடியம்மன் கோவில் சித்திரை திருவிளக்கு பூஜை.. 501 பெண்கள் பங்கேற்பு!". *News18 Tamil*. 2023-04-17. 2023-05-20 அன்று பார்க்கப்பட்டது.
2. ↑  "ஆலங்குடி நாடியம்மன் கோயில் பாளையெடுப்புத் திருவிழா". தினமணி.. பார்த்த நாள்: 20 May 2023.
3. ↑  மலர், மாலை (2022-08-04). "நாடியம்மன் கோவில் மது எடுப்பு விழா". *www.maalaimalar.com*. 2023-05-20 அன்று பார்க்கப்பட்டது.
தனிமத் தொடர் ஒன்றிற்கான Kα, Kβ எக்சு-கதிர்களின் உமிழ் வரிகளைக் காட்டும் ஒளிப்படப் பதிவு
**மோஸ்லியின் விதி** (*Moseley's law*) என்பது அணுக்களில் இருந்து வெளிவிடப்படும் எக்சு-கதிர்களின் பண்புகளைக் குறித்த ஒரு அனுபவ விதியாகும். இவ்விதி 1913ஆம் ஆண்டில் ஹென்றி மோஸ்லி என்னும் ஆங்கில இயற்பியலாளரால் தெரிந்து விளக்கப்பட்டது. எக்சு-கதிர்கள், வெற்றிடக் குழாயிலுள்ள இலக்கினை, வேகமாகச் செல்லும் இலத்திரன்கள் மோதுவதால் தோற்றுவிக்கப்படுகின்றன. இந்நிலையில் தொடர்நிறமாலையுடன் இலக்காகப் பயன்படும் தனிமத்தின் பண்புக் கோடுகளும் (Characteristic lines) தோற்றுவிக்கப்படுகின்றன. மோஸ்லி பல்வேறு தனிமங்களை இலக்காகப் பயன்படுத்தி, அவை ஒவ்வொன்றின் பண்புக் கோடுகளையும் ஆய்ந்தார். பிராக்கின் எக்சு கதிர் நிறமாலைமானியினைப் (Bragg's x-ray spectrometer) பயன்படுத்தி அவர் மேற்கொண்ட ஆய்வுகள் மிகவும் விந்தையான முடிவுகளைக் காட்டின. முக்கியமாக பண்பு நிறமாலையில் KLM கோடுகள் உள்ளதைக் கண்டார்.

அவர் கண்ட முக்கிய முடிவு (மோஸ்லி விதி):

K பண்புக் கோடுகளின் அதிர்வெண்கள், அணு எண் கூடும் போது அதிகரிக்கிறது. இதற்கு முக்கிய காரணம் அணுஎண் கூடும் போது K எலக்ட்ரான்களின் பிணைப்பாற்றலும் கூடுவதாகும்.

Kα வரியினை எடுத்துக்கொள்வோம். அதிக அணுவெண்ணுள்ளத் தனிமத்திற்கு Kα கதிரின் அதிர்வெண்ணும் அதிகமாக இருக்கும்.

அதாவது:

{\displaystyle f\propto (Z-b)^{2}\,}
{\displaystyle {\sqrt {f}}\propto (z-b)\,}
{\displaystyle {\sqrt {f}}=a(Z-b).\,}
இதில் f, கதிரின் அதிர்வெண்; Z என்பது அணு எண்; a யும் b யும் மாறிலிகள். a, b என்பன K தொடருக்கு மாறுவதில்லை. ஆனால் L தொடருக்கு மாறும். b என்பது கரு மறைப்பு மாறிலி (Neuclear screening constant) எனப்படும். இதன் மதிப்பு L தொடருக்கு அதிகம். இதுவே மோஸ்லி விதியாகும்.

வெளி இணைப்புகள்
---------------

* Oxford Physics Teaching - History Archive, "Exhibit 12 - Moseley's graph பரணிடப்பட்டது 2016-03-03 at the வந்தவழி இயந்திரம்" *(Reproduction of the original Moseley diagram showing the square root frequency dependence)*
* help-atomic physics
**மாரியம்மன் கோவில்** (*The Mariamman temple*) என்பது இந்தியாவின் தமிழ்நாடு மாநிலத்தில் உள்ள உதகமண்டலம் அல்லது ஊட்டி மற்றும் உதகை என்று அழைக்கப்படும் மாவட்ட நகராட்சிக்கு அருகில் இக்கோவில் அமைந்துள்ளது. மாரியம்மன் அப்பகுதி மக்களின் உள்ளூர் தெய்வம் ஆகும். இந்துக்களின் மழைக்கடவுளான மாரியம்மனுக்கு இக்கோவில் அர்பணிக்கப்பட்டுள்ளது.

புராணம்
-------

மாரியம்மன் கோவில் உருவாக காரணமான ஒரு நிகழ்வு கூறப்படுகிறது. கோயம்பத்தூரிலிருந்து ஒரு வணிகர் செவ்வாய்க் கிழமை தோறும் ஊட்டிபழங்குடி மக்களிடம் வந்து வியாபாரம் செய்வது வழக்கம். ஒரு செவ்வாய்க்கிழமை வடக்கிலிருந்து இரண்டு சகோதரிகள் சந்தைக்கு வந்தனர். அவர்கள் தெய்வீக தோற்றம் உடையவர்களாக தோன்றினர். அச்சகோதரிகள் தங்குவற்கு இடம் கேட்டனர். அதற்கு அவர்களை அருகிலுள்ள மரத்தடியில் தங்குமாறு கூறினார்கள். அம்மக்களுக்கு தெரியவில்லை இச்சகோதரிகள் தெய்வங்கள் என்று. அப்போது திடீரென்று ஒரு மின்னல் போன்ற வெளிச்சம் தோன்றி இருவரும் மறைந்து போனார்கள். இச்சம்பவத்திற்கு பிறகு அம்மக்கள் புரிந்து கொண்டு இத்தெய்வங்களுக்கு கோவில் கட்டினர். அவர்களுக்கு மாரியம்மன் மற்றும் காளியம்மன் என்று பெயரிட்டனர். அக்கோவில் தான் தற்போது மாரியம்மன் கோவில் என அழைக்கப்படுகிறது. இரண்டு தெய்வங்களும் ஒரே இடத்தில் இங்குதான் காணமுடியும். தற்போது ஒவ்வொரு செவ்வாய்கிழமையும் இச்சந்தை மாரியம்மன் கோவிலுக்கு மக்கள் வந்து வணங்கிவிட்டு செல்கின்றனர்.

கோவில் திருவிழா
---------------

ஊட்டி மாரியம்மன் கோவில் திருவிழா ஒவ்வொரு வருடமும் ஏப்ரல் மாதம் கொண்டாடப்படுகிறது.  அம்மன் தெய்வமான மாரியம்மன், காளியம்மன் வடிவத்தில் வணங்கப்படுகிறது. சீத்தால கௌரி அல்லது மகமாயி என மாரியம்மன் எல்லாராலும் அழைக்கப்படுகிறாள். இத்திருவிழா மாரியம்மன் தெய்வத்துக்கு மரியாதை செலுத்துவதற்காக வருடந்தோறும் கொண்டாடப்படுகிறது. உலகின் பல்வேறு பகுதிகளில் இருந்தும் பக்தர்கள் வந்து அம்மன் அருள் பெற்றுச் செல்கின்றனர். இத்திருவிழாவின் முக்கியமான நிகழ்வு பக்தர்கள் வெறும்காலுடன் தீமிதித்து அம்மனுக்கு தங்கள் வேண்டுதலை நிறைவேற்றுவர். பக்தர்கள் அரிசிமாவில் மாவிளக்கு ஏற்றி அம்மனுக்கு தங்கள் காணிக்கையை செலுத்துவர்.

மேற்கோள்கள்
-----------

1. ↑  "LIST OF PLACES OF WORSHIP" (PDF). Nilgiris.tn.gov.in. 2011-07-24 அன்று மூலம் (PDF) பரணிடப்பட்டது. 2011-02-02 அன்று பார்க்கப்பட்டது.
2. ↑  "Fairs and Festivals". Ooty.net. 2011-02-02 அன்று பார்க்கப்பட்டது.
3. ↑  "Nilgiris - Festivals". Nilgiris.com. 2011-02-02 அன்று பார்க்கப்பட்டது.
4. ↑  "Ooty-Festivals". Ootymariammantemple.com. 19 மார்ச்சு 2012 அன்று மூலம் பரணிடப்பட்டது. 21 அக்டோபர் 2012 அன்று பார்க்கப்பட்டது.
5. ↑  "Ooty-Festivals". Ooty.com. 2011-02-02 அன்று பார்க்கப்பட்டது.
6. ↑  "Ooty Mariamman Temple Festival". Mapsofindia.com. 29 ஜூன் 2011 அன்று மூலம் பரணிடப்பட்டது. 2 பிப்ரவரி 2011 அன்று பார்க்கப்பட்டது.
**மௌனி** (இயற்பெயர் - மணி, சூலை 27, 1907 - சூலை 6, 1985) ஒரு புகழ் ஈட்டிய தமிழ் எழுத்தாளர். இவர் மணிக்கொடி இதழில் எழுதத் துவங்கி, கசடதபற இதழ் வரை கதைகள் எழுதியவர். கணிதத்தில் பட்டம் பெற்றிருந்த அவருக்கு இசையிலும் மெய்யியலிலும் ஆழ்ந்த ஈடுபாடு உண்டு.

கதாபாத்திரங்களின் அன்றாட உலகை விவரிப்பதை விடவும் அவர்களது மனவுலகின் அரிய தருணங்களை வெளிப்படுத்துவதே இவரது எழுத்து நடையின் சிறப்பு. இவர் 24 கதைகள் மட்டுமே எழுதியுள்ளார்.

வாழ்க்கைச் சுருக்கம்
--------------------

1907 சூலை 27ஆம் நாள் தஞ்சை மாவட்டம் மாயவரத்திற்கு அருகிலுள்ள கிராமத்தில் பிறந்தார். அவருடைய தந்தையார் செம்மங்குடியில் வாழ்ந்து வந்தார். 1935 வரை கும்பகோணத்தில் படித்தார். கணிதத்தில் பட்டம் பெற்றார். திருமணத்திற்கு பிறகு 14 ஆண்டுகள் கும்பகோணத்தில் வசித்தார். பின்னர் தன் குடும்பச் சொத்து மற்றும் தொழிலைப் பராமரிக்க சிதம்பரம் வந்து இறுதிவரை அங்கேயே வாழ்ந்தார். மெளனிக்கு மொத்தம் ஐந்து குழந்தைகள். நான்கு மகன்களும் ஒரு மகளும். இரண்டு மகன்கள் இளம் வயதிலேயே விபத்தில் சிக்கி அகால மரணமடைந்தனர். ஒருவர் எம்.ஏ. படித்து மனநிலை பாதிக்கப்பட்ட நிலையில் 2004இல் காலமானார். ஒரு மகன் அமெரிக்காவில் வசிக்கிறார். மகள், மெளனியின் வீட்டில் சிதம்பரத்தில் வாழ்ந்து வருகிறார். மெளனி 1985 சூலை 6ஆம் தேதி காலமானார்.

மெளனியின் மொத்த படைப்புகள் - 24 சிறுகதைகள், 2 கட்டுரைகள்

**மெளனி படைப்புகள் முழுத் தொகுப்பு – காலச்சுவடு பதிப்பகம் (2010)**

படைப்புகள்
----------

| சிறுகதைகள் | இதழ் | வருடம் |
| --- | --- | --- |
| 1.பிரபஞ்சகானம் | மணிக்கொடி | 1936 |
| 2.ஏன்? | மணிக்கொடி | 1936 |
| 3.காதல் சாலை | மணிக்கொடி | 1936 |
| 4.குடும்பத்தேர் | மணிக்கொடி | 1936 |
| 5.கொஞ்ச தூரம் | மணிக்கொடி | 1936 |
| 6.சுந்தரி | மணிக்கொடி | 1936 |
| 7.அழியாச்சுடர் | மணிக்கொடி | 1937 |
| 8.மாறுதல் | மணிக்கொடி | 1937 |
| 9.நினைவுச் சுழல் | மணிக்கொடி | 1937 |
| 10.மாபெருங் காவியம் | தினமணி மலர் | 1937 |
| 11.மிஸ்டேக் | மணிக்கொடி | 1937 |
| 12.சிகிச்சை | ஹனுமான் மலர் | 1937 |
| 13.எங்கிருந்தோ வந்தான் | தினமணி வருஷ மலர் | 1937 |
| 14.இந்நேரம்,இந்நேரம் | மணிக்கொடி | 1937 |
| 15.மாறாட்டம் | மணிக்கொடி | 1938 |
| 16.நினைவுச் சுவடு | தேனி | 1948 |
| 17.மனக்கோலம் | தேனி | 1948 |
| 18.சாவில் பிறந்த சிருஷ்டி | சிவாஜி | 1954 |
| 19.குடை நிழல் | சிவாஜி மலர் | 1959 |
| 20.பிரக்ஞை வெளியில் | சரஸ்வதி | 1960 |
| 21.மனக்கோட்டை | எழுத்து | 1963 |
| 22.உறவு,பந்தம்,பாசம் | குருசேத்திரம் | 1968 |
| 23.அத்துவான வெளி | குருசேத்திரம் | 1968 |
| 24.தவறு | கசடதபற | 1971 |

| கட்டுரைகள் | இதழ் | வருடம் |
| --- | --- | --- |
| 1.எனக்கு பெயர் வைத்தவர் | பி.எஸ்.ராமையா மணிவிழா மலர் | 1965 |
| 2.செம்மங்குடி தன் ஊர் தேடல் | ஆனந்த விகடன் | 1968 |

வெளி இணைப்புகள்
---------------

* போலிகளைப் பகடிசெய்யும் மௌனி﻿﻿
**அ. சிவசம்புப் புலவர்** (1830 - செப்டம்பர் 29, 1910) இலங்கை, யாழ்ப்பாண மாவட்டத்தில் உடுப்பிட்டி என்னும் ஊரைச் சேர்ந்தவர். 1830 ஆம் ஆண்டு பிறந்தார். தந்தையார் அம்பலவாணர் அருளம்பல முதலியார். தாயார் கதிராசிப் பிள்ளை. இவர் நல்லூரைச் சேர்ந்த சரவணமுத்துப் புலவரிடமும், பின்னர் அவரது மாணவரான சம்பந்தப் புலவரிடமும் தமிழ் கற்றார். தமிழ் இலக்கண நூல்களையும், சங்க இலக்கியம், இதிகாசங்கள் முதலியவற்றையும் முறையாகக் கற்றுத்தேர்ந்தார். இவருக்கு இளமையிலேயே கவிபாடும் திறன் வாய்த்திருந்தது. ஆறுமுக நாவலர் காலத்தில் வாழ்ந்த இவர் யாழ்ப்பாணத்தில் மட்டுமன்றி இந்தியாவிலும் தமிழ்நாட்டில் தமிழ்ப் பணி புரிந்துள்ளார். இவர் 1910 ஆம் ஆண்டு செப்டெம்பர் மாதம் 29 ஆம் தேதி காலமானார்.

இராமநாதபுரம் அரசர் இரவிகுல விஜய ரகுநாத பாஸ்கர சேதுபதி மீது கல்லாடக் கலித்துறை, நான்மணிமாலை, இரட்டை மணிமாலை போன்றவற்றையும், மதுரைத் தமிழ்ச் சங்கம் நிறுவிய பாண்டித்துரைத் தேவர் மீது நான்மணி மாலையும் பாடியுள்ளார். அறுபது பிரபந்தங்கள் உட்படப் பல செய்யுள்களையும், மறையசையந்தாதியுரை, யாப்பருங்கலக்காரிகையுரை, கந்தபுரான வள்ளியம்மை திருமணப்படலவுரை போன்ற உரை நூல்களையும் இவர் ஆக்கியுள்ளார்.

பாடிய பிரபந்தங்கள்
------------------

திருச்செந்தில்யமகவந்தாதி
* கந்தவனநாதர் பதிகம்,
* வல்லிபுரநாதர் பதிகம்,
* புலோலி நால்வர் நான்மணிமாலை
* திருவேரக யமக அந்தாதி
* புலோலி நான்மணிமாலை
* திருச்செந்தில்யமகவந்தாதி,
* எட்டிகுடி ஊஞ்சல் (1890)
* எட்டிகுடி மும்மணிக் கோவை (1890)
* எட்டிகுடிப் பதிகம்(1890)
* வல்வைக் கலித்துறை

குறிப்புகள்
-----------

1. ↑  நடராசன், க. கி. 2006, பக். 67

உசாத்துணை
---------

* நடராசன், க. கி. இந்தியா சென்று புகழ் நிறுவிய ஈழத்தமிழர், மோகனரங்கன், கோ. (தொகுப்பாளர்), ஈழத்தில் வளர்ந்த தமிழ், வசந்தா பதிப்பகம், சென்னை. 2006.
**ஆலங்கேணி**(Alankerny) இலங்கையின் திருகோணமலை மாவட்டத்தில் கிண்ணியா பிரதேச செயலகப் பிரிவி்ல் அமைந்துள்ள தொன்மையான தமிழ்க் கிராமமாகும். இங்கு ஏறக்குறைய எண்ணூறு குடும்பங்கள் வரை வாழ்கின்றனர். இவர்கள் அனைவரும் தமிழர்கள். வடக்கே உள்ள கிண்ணியாவிலிருந்து வீதிகளில் கல்பரப்பி ஆலங்கேணி மணலை அடக்கி வடக்குத் தெற்காக வீதிகள் செப்பனிடப்பட்டுள்ளன.

அமைவிடம்
--------

திருகோணமலை நகரிலிருந்து பத்து மைல் தொலைவிலும் தம்பலகாமத்திலிருந்து ஐந்து மைல் தொலைவிலும் அமைந்துள்ளது.

பெயர் வரக் காரணம்
-----------------

இந்தக் கிராமத்தில் ஒரு பெரிய ஆலமரமும் அதனருகே தாமரைக்கேணியும் இருப்பதால் காரணப் பெயராக "ஆலங்கேணி" என்று பெயர் அமைந்ததாகக் கருதப்படுகிறது.

தொன்மை
------

ஆலங்கேணிக்கு தென்மேற்கே ஏழு மைல் தூரத்தில் தமிழ்ச் சைவர்கள் அடர்த்தியாக வாழ்ந்த திருநகரில் *பாண்டியனூற்றுச் சிவாலயம்* அதற்கண்மையில் "பாவநாசத் தீர்த்தம்" போன்றவைகள் இன்று அழிந்த நிலையில் காணப்படுகின்றன. பல ஆயிரக்கணக்கான ஏக்கர் நிலப்பரப்புடைய மாரி வயல்களை தன்னகத்தே கொண்ட இந்தத் திருநகர் இன்று திரிபடைந்து "தீனேரி" என அழைக்கப்படுகிறது அந்த திருநகர் அழிந்தபோது அங்கு வாழ்ந்தவர்களில் ஒரு சிறு தொகையினரே ஆலங்கேணியில் குடியேறி வாழ்ந்து வருவதாக ஐதிகம்.

அமைப்புக்கள்
------------

ஆலங்கேணி , தாமரைக்கேணி, ஈச்சந்தீவு என மூன்று பிரிவாக இந்தக் கிராமம் அமைந்துள்ளது. ஆலங்கேணியின் பிரதான வீதியில் விநாயகர் அரசினர் தமிழ் மகா வித்தியாலயமும் ஈச்சந்தீவில் விபுலானந்தர் வித்தியாலயமும் அமைந்துள்ளன.மற்றும் உப அஞ்சல் நிலையம், கூட்டுறவுச் சங்கம், சனசமூகநிலையம் போன்ற பல அமைப்புகள் இருக்கின்றன.

புகழ்பெற்றவர்கள்
----------------

குமாரவேல் போன்ற பிரசித்த ஆயுள்வேத வைத்தியர்களும் சோதிட சாஸ்திர வல்லுனர்களும் தேர்ந்த அண்ணாவிமார்களும் ,கவிஞர்களும் ஆலங்கேணியில் வாழ்ந்ததாகச் சொல்லப்படுகிறது. தாமரைத்தீவான், கேணிப்பித்தன் ,கௌரிதாசன் ,தங்கராசா ,தவராசா, யோகேஸ்வரன், சுந்தரம் போன்றோர் இவர்களில் குறிப்பிடத் தக்கவர்கள்.

‘ஆலையூரான்’என்ற புனைப்பெயரில் எழுதிய அமரர் திரு.க.தங்கராசா அவர்கள் திருகோணமலை வலயக் கல்விப்பணிப்பாளராக் கடமையாற்றியவர். நாடறிந்த நல்ல எழுத்தாளர்.இதே போல ‘கேணிப்பித்தன்’ என்ற புனைப்பெயரில் எழுதும் திரு.எஸ்.அருளானந்தம் அவர்கள் வடக்கு கிழக்கு மாகாண கல்வி அமைச்சில் உதவிக்கல்விப் பணிப்பாளராகக் கடமையாற்றியவர். சிறுவர் இலக்கிய முன்னோடியாகத் திகழ்பவர். இதுவரை எழுபது நூல்களுக்கு மேல் வெளியீடு செய்துள்ளார்.

திரு.பத்தினியர், திரு.தாமோதரம்பிள்ளை போன்ற அண்ணாவிமார்கள் இங்கே நாடகங்களைப் பழக்கி மேடையேற்றி மக்களின் அமோக ஆதரவைப் பெற்றனர். தம்பலகாமத்தைப் பிறப்பிடமாகக் கொண்ட மாபெருங் கலைஞரான திரு.க.கணபதிப்பிள்ளை அண்ணாவியார் இங்கு வந்து நாடகங்களை நெறிப்படுத்தி மேடையேற்றி பெரும் புகழ் பெற்றதை இங்குள்ள பெரியார்கள் நினைவுபடுத்திக் கூறுகின்றனர்.

மேற்கோள்கள்
-----------

1. ↑
**அ. சி. முத்தையா** என்னும் **அண்ணாமலை சிதம்பரம் முத்தையா** (*A. C. Muthiah*, பிறப்பு 1940) அண்ணாமலைப் பல்கலைக் கழகத்தை நிறுவிய அண்ணாமலை செட்டியாரின் மகன் வழிப் பேரன் ஆவார். தொழிலதிபர் எம். ஏ. சிதம்பரத்தின் மகன் ஆவார். ஸ்பிக் நிறுவனத்தின் தலைவர், 1999 முதல் 2001 வரை இந்திய துடுப்பாட்டக் கட்டுப்பாட்டு வாரியத் தலைவராக இருந்தார்.

வாழ்க்கையும் கல்வியும்
----------------------

சென்னைப் பல்கலைக்கழகத்தில் பொறியியல் பட்டத்தையும், டெட்ராய்ட் பல்கலைக்கழகத்தில் முதுநிலை நிர்வாகவியல் பட்டத்தையும் (எம்.பி.ஏ) பெற்றவர்.

பணிகள்
------

வர்த்தகம் மற்றும் தொழில் துறையில் பிரதமருக்கு ஆலோசனை கூறும் குழுவின் உறுப்பினர், தென்னிந்தியத் தொழில் வர்த்தக அவையின் தலைவர். சர்வதேசத் தொழில் வர்த்தக அமைப்புகளின் இந்திய தேசியக் குழுவின் துணைத் தலைவர் போன்ற பொறுப்புகளில் இருந்துள்ளார். சென்னை மேதமேடிகல் இன்ஸ்ட்டியூட், மெட்ராஸ் ஸ்கூல் ஆப் எகனாமிக்ஸ், ஸ்ரீ வெங்கடேஸ்வரா பொறியியல் கல்லூரி ஆகிய கல்வி நிறுவனங்களை நிறுவியுள்ளார்.

குடும்பம்
---------

மனைவி பெயர் தேவகி. மகன் பெயர் அஸ்வின் முத்தையா. இரண்டு மகள்கள். முன்னாள் இந்திய நடுவண் நிதியமைச்சர் ப. சிதம்பரம் இவரது மைத்துனராவார்.

விருதுகள்
---------

பெல்ஜியம் அரசரின் நைட் விருதைப் பெற்றுள்ளார்.

மேற்கோள்கள்
-----------

1. ↑  தினமணி தீபாவளி மலர்,1999,தலைசிறந்த தமிழர்கள். பக்கம்38
**அ. கெ. ஆறுமுகம்** (*H. G. Arumugam*)(பிறப்பு 12 ஏப்ரல் 1938) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் தர்மபுரி மாவட்டம் அரூர் பகுதியினைச் சேர்ந்தவர். இவர் அரூர் அரசு உயர்நிலைப் பள்ளியில் பள்ளிக் கல்வியினை முடித்துள்ளார். ஆறுமுகம் அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் தமிழ்நாடு சட்டமன்றத்திற்கு 1977ஆம் ஆண்டு நடைபெற்றத் தேர்தலில் பர்கூர் சட்டமன்றத் தொகுதியிலிருந்து அதிமுக சார்பில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1977 | பர்கூர் | அதிமுக | 28,812 | 48.94 |

மேற்கோள்கள்
-----------

1. ↑   *தமிழ்நாடு சட்ட மன்றப் பேரவை "யார் எவர்" [Tamil Nadu Legislative Assembly "Who's Who"]*. 01.09.1977: Tamil Nadu Legislative Assembly Department. 1977. பக். 51.
2. ↑  Election Commission of India. "1977 Election Statistical Report" (PDF). 7 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**தம்பிலுவில் ஜெகா** எனும் புனைபெயரில் எழுதும் இவரின் இயற்பெயர் ஜெகதீஸ்வரி நாதன். ஈழத்துக் கவிஞர், எழுத்தாளர்.

வாழ்க்கக் குறிப்பு
------------------

இலங்கையின் கிழக்கு மாகாணத்தில் தம்பிலுவில் மத்திய மகா வித்தியாலயத்தில் கல்வி பயின்றபோது தனது 12 வது வயதில் 'அன்னை" எனும் கவிதை மூலம் எழுதத் தொடங்கினார். 1972 முதல் இலங்கை ஒலிபரப்புக் கூட்டுத்தாபனத்தில் 'சிறுவர் மலர்’, 'பூவூம்பொட்டும்’, 'வாலிபர் வட்டம்’, 'ஒலிமஞ்சரி’, 'இளைஞர் மன்றம்’ போன்ற
வானொலி நிகழ்ச்சியில் இவரது கவிதைகள் ஒலிபரப்பாயின. தினகரன், வீரகேசரி, சிந்தாமணி போன்ற பத்திரிக்கைகளில் இவரது 50 ற்கும் மேற்பட்ட கவிதைகள் வெளியாகியிருந்தன.

தம்பிலுவில் மத்திய மகா வித்தியாலயத்தில் தமிழாசிரியராகக் கடமையாற்றும் இவர் உயர்தர மாணவர் ஒன்றியத்தின் பத்திரிகைப் பொறுப்பாசிரியராக இருந்து கமலம், முத்தாரம், செந்தாமரை போன்ற சஞ்சிகைகளையும் வெளியிட்டார். 'கோகிலம்" சஞ்சிகையின் துணை ஆசிரியராகவும் இருந்த இவரின் கவிதைகள் கோகிலம், காற்று, தூது, இந்துமதி, இதயசங்கமம், நிறைமதி போன்ற சஞ்சிகைகளில் வெளிவந்ததுடன் பெண் சஞ்சிகையில் தற்போதும் வெளிவந்துகொண்டிருக்கிறது.

பல கவியரங்குகளிலும் பங்குகொண்ட இவர் 'செங்கதிர்’ சஞ்சிகையின் 2008 பங்குனி சர்வதேச மகளிர் சிறப்பிதழை அலங்கரித்தார். சூரியா பெண்கள் அபிவிருத்தி நிலைய வெளியீடுகளான 'கண்ணாடி முகங்கள்’, 'கவிதைகள் பேசட்டும்’ போன்ற கவிதைத் தொகுப்புகளில் இவரது கவிதைகள் வெளிவந்துள்ளன.

வெளியான நூல்கள்
---------------

* *இன்னும் விடியவில்லை* (கவிதைத் தொகுப்பு, 1998)

விருதுகள்
---------

* 1996 இல் திருக்கோயில் பிரதேச சாகித்திய விழாவில் பொன்னாடை போர்த்திக் கௌரவிக்கப்பட்டார்.
* 1993, மார்ச் 14 இல் அன்றைய அரசுத்தலைவர் ஜே. ஆர். ஜெயவர்த்தன அவர்களால் 'கவிக்கோகிலம்’ எனும் விருது வழங்கப்பட்டது.

வெளியிணைப்பு
------------

* தம்பிலுவில் ஜெகாவின் கலை இலக்கியப் பிரவேசம் பரணிடப்பட்டது 2013-02-11 at the வந்தவழி இயந்திரம்
* கவிக்கோகிலம் "தம்பிலுவில் ஜெகா
**மௌனியா காசுமி** (Mounia Gasmi) (பிறப்பு: 1990 மே 2) இவர் அல்சீரியாவைச் சேர்ந்த ஒரு இணை ஒலிம்பிக் தடகள வீரராவார். முக்கியமாக எப் 32 வகைப்பாட்டில் வீசுதல் நிகழ்வுகளில் போட்டியிடுகிறார்.

போட்டிகள்
---------

2011 ஆம் ஆண்டில், கிறைஸ்ட்சேர்ச்சில் நடந்த இணை ஒலிம்பிக் தடகள உலகப் போட்டிகளில் பங்கேற்றபோது, ​​சர்வதேச அளவிலான ஒரு நிகழ்வில் இவர் பங்கேற்றார், அங்கு இவர் குண்டு எறிதலில் ஒன்பதாவது இடத்தைப் பிடித்தார், அதே நேரத்தில் இவர் எஃப் 31 வகை கிளப் வீசுதல் / 32 / 51 ஆறு பூஜ்ய வீசுதல்களுடன் வந்தார்.

இலண்டனில் நடந்த 2012 கோடைகால பாராலிம்பிக்கில் இவர் தனது நாட்டைப் பிரதிநிதித்துவப்படுத்தினார், எப் 32-34 குண்டு எறிதலிலும், எப் 31 / 32/51 கிளப் வீசுதல் நிகழ்வுகளிலும் நுழைந்தார். குண்டு எறிதலில் ஏழாவது இடத்தைப் பிடித்தார். ஆனால் கிளப் வீசுதலில் 22.51 மீட்டர் தூரத்தில் இவர் வெள்ளிப் பதக்கத்தைப் பெற்றார்.

மாற்றுத் திறனாளிகளுக்கான உலகப் போட்டிகள்
----------------------------------------

இவரது இணை ஒலிம்பிக் வெற்றியைப் போலவே, தொடர்ச்சியாக நான்கு மாற்றுத் திறனாளிகளுக்கான உலகப் போட்டிகளில் ஒரு தங்கமும், மூன்று வெள்ளிப் பதக்கங்களும், குண்டு எறிதலில் இரண்டு வெள்ளிகளும், கிளப் வீசுதலில் ஒரு தங்கமும் மற்றும் வெள்ளி ஆகியவற்றை வென்றார்.  இலண்டனில் நடந்த 2017 சர்வதேச மாற்றுத்திறனாளிகளுக்கான தடகளப் போட்டிகளில் 25.07 மீட்டர் தூரம் இவருக்கு முதல் உலக பட்டத்தை வழங்கியது.

இணை ஒலிம்பிக் உலகப் போட்டிகள்
-----------------------------

அடுத்த ஆண்டு, லியோனில் நடந்த இணை ஒலிம்பிக் உலகப் போட்டிகளில் இவர் 6.01 மீட்டர் அளவைக் கொண்டு எஃப் 32-34 என்ற போட்டியில் வெள்ளிப் பதக்கம் பெற்றார். இது சிறந்த பருவகால உலக செயல்திறனாகவும், ஆப்பிரிக்க சாதனையாகவும் இருந்தது. எஃப் 31/32/51 கிளப்பை எறிந்ததில் இவர் நான்காவது இடத்தைப் பிடித்தார்.

2015இல் தோகாவில் நடந்த 2015 இணை ஒலிம்பிக் தடகள உலகப்போட்டிகளில் இவர் எஃப் 32 வகை குண்டு எறிதலிலும், எஃப் 32 வகை கிளப் வீசுதலிலும் வெள்ளிப் பதக்கம் பெற்றார். எஃப் 32 கிளப்பை எறிந்ததில் இரியோ டி செனீரோவில் நடந்த 2016 இணை ஒலிம்பிக் போட்டிகளில் மற்றொரு வெள்ளிப் பதக்கம் வந்தது, அதே நேரத்தில் எஃப் 32 குண்டு எறிதலில் இவர் நான்காவது இடத்தைப் பிடித்தார்.

2017 ஆம் ஆண்டில் இவர் இலண்டனில் நடந்த இணை ஒலிம்பிக் உலகப் போட்டிகளில் எஃப் 32 வகை கிளப் வீசுதலில் உலக வெற்றியாளரானார். இதில் எஃப் 32 வகை குண்டு எறிதலில் ஐந்தாவது இடத்தைப் பிடித்தார். 2019 இல் துபாயில் நடந்த இணை ஒலிம்பிக் உலகப் போட்டிகளில் இவர் எஃப் 32 வகை கிளப் வீசுதலில் வெள்ளிப் பதக்கத்தையும், எஃப் 32 வகை குண்டு எறிதலில் வெண்கலப் பதக்கத்தையும் வென்றார்.

குறிப்புகள்
-----------

1. ↑  "Gasmi, Mounia". 28 August 2016 அன்று மூலம் பரணிடப்பட்டது. 26 August 2016 அன்று பார்க்கப்பட்டது.
2. ↑  "Gasmi, Mounia". *IPC*. 28 August 2016 அன்று மூலம் பரணிடப்பட்டது. 26 August 2016 அன்று பார்க்கப்பட்டது.